ગ્રામીણ વિસ્તારોમાં શહેરી સુવિધાઓ ઉપલબ્ધ કરાવવાની એક રૂપરેખા પૂર્વ રાષ્ટ્રપતિ સ્વ.ડો. એપીજે અબ્દુલ કલામે રજૂ કરી હતી. તેમણે તેનું નામ ‘પ્રોવાઇડિંગ અર્બન એમિનિટીઝ ઇન રૂરલ એરિયાઝ’ (પુરા) એટલે કે ગ્રામ્ય વિસ્તારોમાં શહેરી સુવિધાઓની આપૂર્તિ. એવું નામ આપ્યું હતું. જોકે રાજકીય ઇચ્છાશકિતના અભાવે તેમનું આ સપનું વાસ્તવિકતામાં સાકાર થઇ શકયું નહોતું, પરંતુ હવે શ્યામાપ્રસાદ મુખરજી રર્બન મિશન (એસપીએમઆરએમ)ની ‌શરૂઆત સાથે હવે ડો.કલામની યોજનાના ઉદ્દેશ્યો સિદ્ધ કરવા માટે વાસ્તવિક શકયતા ઊભી થઇ છે.